Diari Oficial de la Generalitat Valenciana


Sumari del DOGV 400, del 04-07-1986 (1986/806656)

ORDRE de 20 de maig de 1986, de la Conselleria d'Obres Públiques, Urbanisme i Transports, per la qual s'aproven les bases i s'anuncia la concessió d'ajudes a publicacions sobre temes d'investigació en Àrees mediambientals, ecològiques i geològiques.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   400

Data del DOGV
:   04-07-1986

Secció del DOGV
:   ALTRES DISPOSICIONS

Número del document
:   1986/806656


Data del document
:   20-05-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 20 de maig de 1986, de la Conselleria d'Obres Públiques, Urbanisme i Transport, per la qual s'aproven les bases i s'anuncia la concessió d'ajudes a publicacions sobre temes d'investigació en àrees mediambientals, ecològiques i geològiques.  
Els Reials Decrets 2835/1983, de 5 d'octubre (BOE de 14 de novembre) i 3411/1983, de 2 de novembre (BOE de 9 de febrer), traspassaren les funcions i els serveis de l'Estat a la Comunitat Valenciana en matèria d'Ordenació del Territori i Medi Ambient; en atenció d'aquests motius, i fent ús de les facultats que m'atribueix l'article 35 de la Llei de la Generalitat 5/1983, de 30 de desembre, de Govern Valencià.   
ORDENE:  
Article primer  
Es convoca l'adjudicació d'ajudes a publicacions periòdiques sobre temes d'investigació en les àrees de medi ambient, ecologia i geologia.   
Article segon  
La concessió d'aquestes ajudes es regirà per les normes següents:   
1. Es podran concedir en quantia d'un milió de pessetes (1.000.000.-) per a publicacions de treballs d'investigació en les àrees de medi ambient, ecologia i geologia. El tema específic dels treballs serà de lliure elecció pel sol·licitant, dins de les susdites àrees genèriques.   
2. Els sol·licitants hauran de posseir nacionalitat espanyola i residir o, en tot cas, realitzar la part essencial de la seua activitat professional o acadèmica en l'àmbit de la Comunitat Valenciana.   
Els sol·licitants podran ser-ho a títol individual o institucional.   
3. La documentació a presentar constarà de:   
a) Instància de sol·licitud, amb indicació de les dades personals del sol·licitant o els sol·licitants.   
b) Historial professional del sol·licitant o grup de sol·licitants.   
c) Memòria descriptiva que incloga: objectiu de la publicació, característiques, periodicitat, número de pàgines, difussió, etc, explicitant amb tot el detall possible els objectius generals, (l'interés i la oportunitat del tema, mitjans instrumentals o d'altre tipus utilitzats o a utilitzar, abast dels objectius concrets i possibilitats d'aplicació pràctica dels resultats.   
4. La documentació haurà de presentar-se directament o per via postal en el Gabinet d'Ordenació del Territori i Medi Ambient, Conselleria d'Obres Públiques, Urbanisme i Transports, Av. Blasco Ibáñez, núm. 50, planta 7a, València 46586, d'on podrà recabar-se qualsevol tipus d'informació.   
5. El termini de presentació de sol·licituds acabarà als 15 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.   
6. La concessió de les ajudes econòmiques es realitzarà per resolució de l'Hble. Sr. Conseller d'Obres Públiques, Urbanisme i Transports, a proposta del Director del Gabinet d'Ordenació del Territori i Medi Ambient, i es notificarà als participants.   
7. Els sol·licitants, pel fet de ser-ho, accepten aquestes bases en tots els seus termes.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 20 de maig de 1986.   
El Conseller d'Obres Públiques, Urbanisme i Transports,  
RAFAEL BLASCO I CASTANY